John Pope (18. marts 1822 – 23. september 1892) var karriereofficer i den amerikanske hær og general for Unionen i den amerikanske borgerkrig. Han havde en kort og succesfuld karriere i det vestlige operationsområde, men er mest kendt for sit nederlag i det Andet slag ved Bull Run i det østlige operationsområde. Efter borgerkrigen genoptog han en succesfuld militær karriere i indianerkrigene.